লুঝিন উপসাগর

লুঝিন  (, বুখতা লুঝিনা) রাশিয়ান ফেডারেশনের দূরপ্রাচ্য অঞ্চলের প্রদেশ মাগাদান ওব্লাস্টের তীরে অবস্থিত একটি উপসাগর। রুশ মানচিত্রকার ফিয়োদর লুঝিনের নামে এটির নামকরণ করা হয়েছে।

 ভূগোল 
লুঝিন উপসাগর একটি ছোট, বৃত্তাকার উপসাগর যেখানে উঁচু, পাথুরে তীর রয়েছে। এটির অবস্থান ওখোৎস্ক সাগরের উত্তর উপকূলে এবং ওনারা উপদ্বীপ দ্বারা পূর্বে বৃহত্তর শেলটিং উপসাগর থেকে বিচ্ছিন্ন। পূর্বেদিকে মস্কভিটিন অন্তরীপ এবং পশ্চিমে ইজলায়লভ বর্ধিত ভূমির মাধমে, রাশিয়ার মূল ভূভাগ হতে প্রবেশ করা যায়। এই উপসাগরে কোন সামুদ্রিক জরিপ হয়নি।National Geospatial-Intelligence Agency. (2014). Sailing Directions (Enroute): East Coast of Russia. U.S. Government, Springfield, Virginia.

 ইতিহাস 
১৮৫০ ও ১৮৬০-এর দশকে আমেরিকান তিমিশিকারী জাহাজগুলি এ উপসাগরে আসতো এবং বোহেড তিমি শিকারের জন্য অবস্থান করতো। মার্কিনিরা  একে অশ্বক্ষুর উপসাগর নামে অভিহিত করেছে।Three Brothers, of Nantucket, August 31, 1852, September 11, 1853, Nantucket Historical Association.Pacific, of Fairhaven, July 29-30, 1856, Nicholson Whaling Collection; Sea Breeze, of New Bedford, October 1-2, 1866, Old Dartmouth Historical Society. শিকারিরা কাঠ ও সুপেয় পানির জন্য লুঝিন উপসাগরে নোঙর করতো।Charles W. Morgan, of New Bedford, August 9-10, 1866, George Blunt White Library. ১৮৬০ সালে, নিউ বেডফোর্ডের তিন মাস্তুল বিশিষ্ট পালতোলা জাহাজ অ্যালিস ফ্রেজিয়ার (৪০৬ টন) লুঝিন উপসাগরে শীতকালীন অবস্থানের চেষ্টা করেছিল কিন্তু ডিসেম্বরে সাগরের জমাট বরফে জাহাজটির নোঙ্গরের শিকল ছিঁড়ে যায় এবং জাহাজটিকে দূর সমুদ্রে যেতে হয়।Williams, H. (1964). One whaling family. Boston, Houghton Mifflin.The Friend, Honolulu, November 18, 1861, Vol. 18, No 11, p. 84.

 তথ্যসূত্র 

বিষয়শ্রেণী:রুশ ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ওখোৎস্ক সাগরের উপসাগর
বিষয়শ্রেণী:মাগাদান ওব্লাস্টের উপসাগর
বিষয়শ্রেণী:রাশিয়ার প্রশান্ত মহাসাগরীয় উপকূল